असार १५ सम्म १० प्रतिशत मात्र रोपाइँ भएकोमा एकै दिनमा रोपाइँ दर सतप्रतिशतले बढेको हो । यो वर्षको रोपाइँदर विगत वर्षहरूकै सरह भएको तर पर्याप्त वर्षा नभएका कारण पहाडी क्षेत्रको रोपाइँले गति लिन सकेको छैन । “यो समय नेपालका पहाडी भेगमा रोपाइँको दर भने विगतको भन्दा कम छ,” मन्त्रालयका सूचना अधिकारी मणिरत्न अर्यालले भने, “यद्यपि यही गतिमा रोपाइँ हुने हो भने आउदो साताभित्र ३५ प्रतिशत पुग्नेछ ।” वर्षाले साथ दिएमा यो वर्ष ९५ प्रतिशतसम्म रोपाइँ हुने उनले बताए ।
